ג'וג'ו סיווה

ג'ואל ג'ואני "ג'וג'ו" סיווה (באנגלית: Joelle Joanie "JoJo" Siwa; נולדה ב-19 במאי 2003) היא רקדנית, זמרת, שחקנית ואושיית יוטיוב וטיקטוק אמריקאית. היא ידועה בשל הופעתה במשך שתי עונות בתוכנית "רקדניות קטנות" יחד עם אמה, ג'סלין סיווה, ובתוכנית מציאות אחרות "הזמר במסכה" ו"רוקדים עם כוכבים", ובסינגלים שלה "karma", Boomeran" ו-"Kid in a Candy Store". מעריציה מכונים "Siwanat". ג'ואל ג'ואני סיווה נולדה באומהה, נברסקה, לג'סלין (לבית לומברדי), מורה מקצועית לריקוד מאיווה, ולטום סיווה, כירופרקט מנברסקה. יש לה אח גדול בשם ג'יידן סיווה, שהוא גם ולוגר. בשנת 2013 החלה את הקריירה שלה כמתמודדת הצעירה ביותר בעונה השנייה של תוכנית הריקודים של רשת "לייפטיים", "Abby's Ultimate Dance Competition" של אבי לי מילר; היא הופיעה בתוכנית עם אמה והודחה בשבוע התשיעי והגיעה למקום החמישי. בשנת 2015 החלה להופיע עם אימה בעונה החמישית של התכנית "רקדניות קטנות", תוכנית מציאות אחרת של אבי לי מילר. שנה לאחר מכן השתתפה גם בעונה השישית. ב-6 במאי 2016 הוציאה את הסינגל "Boomerang" ואת הסינגל שלפניו, "I Can Make U Dance". הראשון מתייחס לנושא בריונות רשת, הוא נמכר בלמעלה משני מיליון עותקים, והגיע למעמד פלטינה כפול בארצות הברית והוא נצפה יותר מ-950 מיליון פעמים ביוטיוב וקיבל למעלה מחמישה מיליון לייקים. שנה לאחר מכן היא הוציאה את הסינגלים "Kid in a Candy Store" ו-"Hold the Drama". בהמשך השנה החלה להגיש לצד ניק קאנון את תוכנית המציאות "קרב הליפסינק: גרסת הילדים" ב"ניקלודיאון", שבהמשך שבה גם לעונה שנייה. בשנת 2018 נבחרה לאמנית פורצת דרך של השנה על ידי Vivid Seats. באותה שנה, סיווה הודיעה שהיא תצא לסיבוב ההופעות הגדול הראשון שלה ב-2019, בשם "D.R.E.A.M. The Tour." היא ביקרה בשילוב של תיאטראות, אמפיתיאטראות חיצוניים ואצטדיונים בסך הכל ב-52 ערים ברחבי ארצות הברית וקנדה. בנוסף, הופעות אחרות התקיימו בבריטניה ובאוסטרליה. הסיור התחיל בפיניקס, אריזונה ב-17 במאי 2019 והחלק הראשון של הסיור ההסתיים ב-26 ביוני 2019 באוסטין, טקסס, לפני חידוש הסיבוב השני ב-10 ביולי 2019 באורלנדו, פלורידה עד לסיומו ב-20 באוגוסט 2019 בוונקובר, קנדה. בשנת 2020 הופיעה ברשימה השנתית "טיים 100" של מגזין "טיים". באותה השנה השתתפה בעונה השלישית של תוכנית המציאות "הזמר במסכה" שם הייתה בדמות ה-T-Rex. בשנת 2021 היא הגיעה למקום השני בעונה ה-30 של תוכנית המציאות "רוקדים עם כוכבים". ב-4 באפריל 2022 היא לוהקה כשופטת בעונה השבע-עשרה של תוכנית המציאות של FOX, ‏"So You Think You Can Dance", אשר עלתה ב-18 במאי 2022; יחד עם ליאה רמיני, מת'יו מוריסון והזמר סטיבן בוס (אנ'). ב-9 בספטמבר 2022 היא הוכרזה כזוכה בפרס "Gamechanger" מבית GLSEN על מאמציה נגד בריונות. היא נכללה ברשימת "פורבס 30Under30" לשנת 2022. בינואר 2024 פורסם כי סיווה תחזור כשופטת ב-"So You Think You Can Dance" בעונה ה-18 של התוכנית. היא תחליף את נייג'ל ליתגו, שפרש מתפקידו עקב האשמות תקיפה מינית נגדו. סיווה ידועה בלבישת קשתות גדולות וצבעוניות בשיערה. בינואר 2020, בגיל 16, רכשה בית ב-3.5 מיליון דולר. סיווה יצאה מהארון כחלק מהקהילה הגאה ברשתות החברתיות בינואר 2021. לאחר שנשאלה מה המשיכה שלה הצהירה שהיא לא מתייגת את המיניות שלה מכיוון שהיא "לא באמת יודעת את התשובה הזו". בפברואר 2021 הודיעה שהיא במערכת יחסים עם חברתה הטובה קיילי פרו שביקשה ממנה להיות בת הזוג שלה כחודש לפני כן. בהמשך הצהירה שהיא פאנסקסואלית, גיי וקוויר. 2018: D.R.E.A.M. The Music 2019: Celebrate 2020: JoJo's Rockin' Christmas מדיה וקבצים בנושא ג'וג'ו סיווה בוויקישיתוף אתר האינטרנט הרשמי של ג'וג'ו סיווה (באנגלית) ג'וג'ו סיווה, ברשת החברתית פייסבוק ג'וג'ו סיווה, ברשת החברתית אקס (טוויטר) ג'וג'ו סיווה, ברשת החברתית אינסטגרם ג'וג'ו סיווה, ברשת החברתית טיקטוק ג'וג'ו סיווה, סרטונים בערוץ היוטיוב ג'וג'ו סיווה, במסד הנתונים הקולנועיים IMDb (באנגלית) ג'וג'ו סיווה, באתר Rotten Tomatoes (באנגלית) ג'וג'ו סיווה, באתר ספוטיפיי ג'וג'ו סיווה, באתר Last.fm (באנגלית) ג'וג'ו סיווה, באתר AllMusic (באנגלית) ג'וג'ו סיווה, באתר MusicBrainz (באנגלית) ג'וג'ו סיווה, באתר דיזר ג'וג'ו סיווה, באתר Songkick (באנגלית) ג'וג'ו סיווה, באתר Genius הכירו את ג׳וג׳ו סיווה! JoJo Siwa: The 100 Most Influential People of 2020, Time Forbes 30 Under 30 2022: Hollywood & Entertainment, Forbes (באנגלית) Michael Schneider, ‘So You Think You Can Dance’: JoJo Siwa Replaces Nigel Lythgoe as Judge Following His Sexual Assault Lawsuits, Variety, ‏2024-01-26 (באנגלית אמריקאית) מערכת וואלה! בית ועיצוב‏, 3.5 מיליון דולר: הבית החדש שקנתה כוכבת יוטיוב בת 16, באתר וואלה, 19 בינואר 2020 Jordan Moreau, Jordan Moreau, JoJo Siwa Comes Out as Gay After Viral ‘Born This Way’ TikTok, Variety, ‏2021-01-22 (באנגלית אמריקאית) JoJo Siwa Wears 'Best Gay Cousin Ever' Shirt, Receives Support From LGBTQ+ Community | Entertainment Tonight, www.etonline.com (באנגלית אמריקאית) JoJo Siwa Says 'I'm Just Really Happy' to Be in LGBTQ Community, Talks Breakup with Ex-Boyfriend, PEOPLE.com (באנגלית) JoJo Siwa Shares Tearful Selfie After Saying Goodbye to Long-Distance Girlfriend Kylie Prew, PEOPLE.com (באנגלית) JoJo Siwa Revealed She Has A Girlfriend And Explained How She Encouraged Her Coming-Out, BuzzFeed News (באנגלית) JoJo Siwa Opens Up About Coming Out as LGBTQ: 'The First Time That I've Felt So Personally Happy', PEOPLE.com (באנגלית) Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)